Stargate SG-1

**Stargate SG-1** (bos. Zvjezdana vrata SG-1) je američka Metro-Goldwyn-Mayerova naučno-fantastična televizijska serija nastala 1997. godine po istoimenom filmu iz 1994. godine. Snimana je u okolini Vancouvera, u Kanadi u studiju "Bridge Studios"-a.
 
Prvi put je prikazana na Showtime 27. jula 1997. godine u Americi i 31. decembra 1997. godine na Seven Network-u u Australiji. Prvih pet sezona je bilo snimano i prikazivano na Showtime, a od šeste sezone je prebačeno na Sci-Fi Channel.
Producenti su Michael Greenburg i Richard Dean Anderson, a televizijsku adaptaciju su napravili Jonathan Glassner i Brad Wright. Sastoji se od 10 sezona i spin-off serije Stargate Atlantis. Ušla je u Ginisovu knjigu rekorda  kao najduže prikazivana **neprekidna** serija u 2007. godini sa 203 epizode, prestigavši seriju Dosjei X koja je imala 202 epizode. Ovo fanovi serije Doctor Who osporavaju jer je ta serija imala ukupno 723 epizode, za što je i dobila nagradu, no zbog prekida u snimanju nije dobila nagradu za najduže prikazivanu neprekidnu seriju.

## Radnja 
Radnja započinje 1928. godine kada švedski arheolog Wyse u egipatskoj pustinji, u Gizi otkopa tajanstveni artefakt koji je bio zakopan par hiljada godina. Za taj se predmet godinama kasnije, ispostavi kako su to u stvari zvjezdana vrata - prolaz između dva svijeta koji su napravili Drevni, napredna civilizacija koja više ne postoji. 1945. godine, tim naučnika koji su tražili vojnu primjenu uređaja su uspostavili stabilnu crvotočinu procesom nasumičnog biranja. Bila je to sretna nezgoda, koju nisu mogli ponoviti. Vrata su ostala neaktivna sve dok dr. Daniel Jackson, nije pristupio programu. On je dešifrirao simbole na Vratima i omogućio da se započne istraživanje tuđinskih svjetova.mini|200px|Amanda Tapping daje autograme vojnicima američkog vazduhoplovstva|lijevoEgiptolog Daniel će se pridružiti odredu specijalaca vođenih pukovnikom O'Neillom koji će proći kroz vrata i susresti se sa svijetom koji se zove Chulak, udaljenim hiljadama svjetlosnih godina od Zemlje u kojem su svi stanovnici robovi kojima gospodari Goa'uld Ra, zlo simbiontsko biće koje uzima ljude za domaćine i tretira ih kao robove, predstavljajući se kao Bog. Ispostaviti će se da je Ra zapravo bio jedan od mnogih Goa'uldskih sistemskih lordova koji su pomoću zvjezdanih vrata pokorili na hiljade svjetova u galaksiji Mliječni put usput kradući naprednu tehnologiju drugih civilizacija. Vojska SAD-a, tačnije Američko Zrakoplovstvo unutar planine Cheyenne u Koloradu ugrađuje zvjezdana vrata i utemeljuje SGC (eng. Stargate Command), koji je strogo čuvana tajna.

Kada su shvatili da je to sistem koji povezuje planete u cijeloj Galaksiji odlučuju da im je najbolja šansa za odbranu od Goa'ulda istraživanje drugih svjetova i pronalazak saveznika i novih efikasnih tehnologija za borbu. Jedan od najjačih saveznika zemljanima su Tok'ra, također Goa'uldi, ali nastali od druge kraljice. Tok're također uzimaju za domaćine ljude, ali isključivo uz pristanak osobe. a SG-1 je glavni, a njega čine Jack O'Neill, Daniel Jackson, Samantha Carter i Jaffa Teal'c. U kasnijim epizodama Jack O'Neill biva zamijenjen Cameronom Mitchellom, a Daniel Jackson jednu sezonu biva zamijenjen Jonasom Quinnom. U desetoj sezoni, timu se trajno pridružuje i Vala Mal Doran.

## Likovi i uloge 
U seriji se pojavljuje mnogo likova, no centralni dio sačinjava ekipa tima SG-1, te nekoliko likova iz Stargate centra. Slijedi lista najvažnijih likova u seriji:

|width="10%" valign="top"|
|}

## Karakteristike i parametri serije 
### Epizode 
Serija ima ukupno 203 epizode, podijeljene u 10 sezona, pri čemu se svaka sezona sastoji od 20 do 22 serije. U tabeli ispod navedene su sve epizode po sezonama.

### Zvjezdana vrata 
mini|desno|200px|Dijagram Zvjezdanih vrata u galaksiji Mliječni put sa simbolima. 
Objekat oko kojeg je bazirana serija se zove Zvjezdana vrata (). Osnovna funkcija Zvjezdanih vrata je da transportiraju ljude i objekte na udaljene planete uz pomoć vještački stvorene crvotočine. Vrata je napravila rasa Drevnih, i postavila ih na mnoge planete i mjesece u galaksiji.

Vrata okružuju simboli koji predstavljaju skice sazvježđa u galaksiji Mliječni put. Pravilnim odabirom 7 simbola koji čine adresu drugih vrata, uspostavlja se komunikacija između njih i stvara umjetna crvotočina. Maksimalno trajanje crvotočine je 38 minuta. Za biranje adrese drugih vrata koristi se uređaj poznatiji kao DHD () ili Uređaj za zvanje. Putovanje kroz crvotočinu traje u prosjeku 6 sekundi. Prilikom prolaska kroz crvotočinu tijelo ili objekt biva dezintegrisan  da bi se ponovo bio materijalizovan u normalno stanje pri izlasku. Nakon što se proces zvanja izvrši dolazi do uspostavljanja  stabilne crvotočine koji započinje sa izbacivanjem nestabilne energetske crvotočine nazvanom po onomatopeji zvuka koji proizvodi: "kawoosh" (naziv ulazi u upotrebu od epizode Krstaški rat) kroz vrata, a zatim se na vratima pojavljuje horizont događaja koji podsjeća na baru plavičaste vode.

#### Fizičke osobine Zvjezdanih vrata 
* Materijal: Naquadah
* Prečnik: 6,7 m
* Težina: 29 000 kg

### Rase i vrste 
Planete koje posjećuju glavni junaci u seriji imaju uglavnom slične uslove za život kao Zemlja, pa su i vanzemaljske rase većinom humanoidne. Sa izuzetkom starih, visoko evoluiranih civilizacija poput Asgarda, te onih na niskom stepenu razvoja poput Unasa, ili vještački stvorenih poput Replikatora ili Dronova, većina rasa se vrlo lako mogu zamijeniti za ljude, jer im je fizionomija gotovo identična ljudskoj. Autori serije su to objasnili činjenicom da su Drevni "posijali" život na mnogo planeta u galaksiji Mliječni put, da bi se kasnije, njihovim evolutivnim razvojem iskristalisale rase koje se sreću u seriji.

Rase koje se pojavljuju u seriji su:
* Asgardi
* Tolanci
* Drevni
* Noksi
* Tok'ra
* Goa'uldi
* Oriji
* Replikatori
* Unasi
* Ljudi
* Dronovi
* Jaffe
* Re'tu
* Serakin
* Salish duhovi
* Jedinstvo
* Vrsta sa PJ2-445

## Također pogledajte 
* Stargate Atlantis
* Zvjezdana vrata
* Vanzemaljske rase u seriji Stargate SG-1

## Vanjski linkovi 
* sfcentar.com
* stargate.mgm.com 
* gateworld.net
* SciFi Channel *Stargate* Websajt 
* 

## Reference 
Kategorija:Stargate SG-1
Kategorija:Američke TV-serije
Kategorija:Američke TV-serije sa početkom prikazivanja 1997.